15min

15min („Penkiolika minučių“) – viena didžiausių naujienų svetainių Lietuvoje. Naujienų portalas „15min“ per mėnesį pasiekia daugiau nei milijoną unikalių lankytojų.

UAB „15min“ priklauso lietuviško kapitalo bendrovei UAB „4 Bees“, kuri priklauso Tomui Balžekui, Martynui Basokui, Gabrielei Burbienei ir Tomui Bindokui. 

 Istorija 
2005 m. rugsėjo 1 d. pradėtas leisti tabloidinis laikraštis. Po septynių mėnesių Norvegijos žiniasklaidos koncernas „Schibsted“ įsigijo UAB „15 minučių“ žiniasklaidos bendrovę. 2008 m. rugpjūčio 7 d. paleistas naujienų portalas 15min.lt. Nuo 2005 m. ėjęs dienraštis 2012 m. tapo savaitraščiu, o 2013 m. birželį laikraščio leidyba buvo sustabdyta.Laikraštis „15 min“ taps savaitraščiu, bus atleista dalis darbuotojų  2013 m. rugsėjį Norvegijos bendrovė „Schibsted“ pasitraukė iš Baltijos šalių rinkos pardavusi „15min“ portalą Estijos bendrovei „Eesti Meedia“.

2015 m. balandį „15min“ tapo portalu be vyr. redaktoriaus, daugiau atsakomybės patikėta skyrių vadovams. 2016 m. balandį „15min“ atnaujino portalo dizainą. Tu pačių metų gegužę portalas atsisakė anoniminių komentarų portale, paskelbdamas „Interneto higienos“ judėjimą. Taip pat apribojo galimybę skaityti naujienas naudojantis reklamos pašalinimo įskiepius bei iš dalies apmokestino turinį.

Iki 2017 m. „15min“ portalas pagal partnerystės sutartį atstovavo tuometinės Žurnalų leidybos grupės prekių ženklams („Žmonės“ ir kt.). Vėliau „15min“ jas pakeitė naujomis skiltimis – „Vardai“, „Maistas“, „Gyvenimas“. 

2019 m. gruodžio 16 d. startavo mokamo turinio prenumerata, iš pradžių vadinta "15MAX", vėliau pervadinta "15min prenumerata"

2020 m. rugsėjo 25 d. suburta profsąjunga „Nepriklausoma 15min redakcija“, o Tyrimų skyriaus žurnalistai išėjo iš darbo.

2021 m. paskelbta apie UAB „15min“ jungimąsi su UAB „Media bitės“. Užbaigus susijungimą „15min Group“ tapo naujienų portalas „15min“, naujienų agentūra BNS, žurnalo „Žmonės“ savininke.

2021 m. balandį pranešama apie UAB „15min“, UAB BNS ir UAB „Media bitės“ susijungimą. Konkurencijos tarybai davus leidimą sandoriui, Lietuvoje pradeda veikti „15min Group“. Pastarojoje 60 proc. priklauso AS „Postimees Grupp“ ir 40 proc. UAB „4 Bees“, priklausanti T.Balžekui, M.Basokui, G.Burbienei ir T.Bindokui. Po sujungimo UAB „Media bitės“ priklausę verslai tampa UAB „15min“ dalimi. 

2023 m. gruodį po 60 proc. UAB „15min“ bei 100 proc. dukterinės įmonės UAB „BNS“ akcijų iš AS „Postimees Grupp“ perima „4 Bees“ ir tampa 100 proc. akcijų paketo valdytoja. 

2024 m. liepos 1 d. paskelbta, kad UAB „15min“ pasirašė „M-1“ valdomų radijo stočių įsigijimo sutartį, o liepos 31 d. paskelbta, kad įsigijimo sandoris yra baigtas.

 Vadovai 
 2005–2017 m. Tomas Balžekas;
 2017–2021 m. Ramūnas Šaučikovas;
 2021 m. Donatas Večerskis;15min.lt. Visuotinė lietuvių enciklopedija. Nuoroda tikrinta 2022-08-03.
 Nuo 2021 m. Tomas Balžekas.vadovų komanda.

 Vyriausieji redaktoriai 
 2008–2010 m. Žilvinas Pekarskas;
 2011 m. Liudas Dapkus;
 2012–2015 m. Rimvydas Valatka;
 2017–2021 m. Raimundas Celencevičius;
 Nuo 2021 m. Vaidotas Beniušis

 Šaltiniai 

 Nuorodos 
 Svetainė

Kategorija:Lietuvos dienraščiai
Kategorija:Nemokami laikraščiai
Kategorija:Naujienų svetainės